नीलोखेड़ी। टोल प्लाजा के पास तीन नकाबपोश लुटेरों ने चाकू की नोक पर कैं टर चालक को बंधक बना करीब 22 लाख रुपये कीमत के एलसीडी और एलईडी लूट लिए। बदमाशों ने चालक के साथ मारपीट की और उसको कैंटर सहित करनाल की तरफ ले गए। लुटेरे करनाल के पास कैंटर को खाली करने बाद फरार हो गए। कैंटर में वीडियोकॉन कंपनी के 22 लाख रुपये कीमत का सामान भरा हुआ था। इस संबंध में पुलिस ने तीन युवकों के खिलाफ मामला दर्ज कर छानबीन शुरू कर दी है।